เคนนี โรเจอส์

เคนนี โรเจอส์ (Kenny Rogers) หรือชื่อเต็มว่า  Kenneth Ray Rogers. เกิดเมื่อวันที่ 21 สิงหาคม ค.ศ. 1938 เป็นนักร้องชาวอเมริกัน นักแต่งเพลง ช่างภาพ โปรดิวซ์เซอร์เพลง นักแสดง นักประพันธ์ และยังเป็นหนึ่งในสมาชิกของ Country Music Hall of Fame" มียอดขายอัลบั้ม รวมกว่า 165 ล้านชุด ทั่วโลกทำให้เขาเป็นหนึ่งในศิลปินที่มียอดขายสูงที่สุดตลอดการ มีซิงเกิลฮิตขึ้นชาร์ตอันดับ 1 ถึง 21 ซิงเกิล และมีซิงเกิลติดชาร์ตรวมทั้งหมด 120 เพลง ในชาร์ตเพลงป๊อปและคันทรีมากกว่า 200 สัปดาห์ ในสหรัฐอเมริกา
อัลบั้มทั้ง 2 ของเขา The Gambler และ Kenny ติดหนึ่งใน "200 อัลบั้มเพลงคันทรี่ที่มีอิทธิพลมากที่สุดตลอดกาล" จากผลสำรวจในเว็บไซต์ About.com เขาเคยถูกยกให้เป็น "นักร้องคนโปรดตลอดกาล" ในปี 1986 โดยผู้อ่านจากทั้ง นิตยสาร USA Today และ People เขาได้รับรางวัลมามากมาย ไม่ว่าจะเป็น อเมริกันมิวสิกอะวอร์ด, รางวัลแกรมมี, ACMs และ CMAs รวมทั้งยังได้รับ รางวัลความสำเร็จในชีวิตตลอด 6 ทศวรรษที่ผ่านมา ในปี 2003
ความสำเร็จครั้งล่าสุด คืออัลบั้ม Water & Bridges ในปี 2006 สามารถขึ้นถึงอันดับ 5 ในชาร์ตอัลบั้มเพลงคันทรี และ อันดับที่ 15 ใน  Billboard 200
ซิงเกิลแรกจากอัลบั้มนี้คือเพลง "I Can't Unlove You" ที่สามารถขึ้นชาร์ตได้สูงพอสมควร ในปีถัดมาหลังจากที่เขา ทัวร์คอนเสริต์ ที่อังกฤษและไอร์แลนด์เสร็จ เขากล่าวกับดีเจวิทยุ "สตีฟ ไรท์" ของทาง BBC ว่า เพลงที่ของเขาที่ เขาชอบที่สุดคือ "The Gambler"
เขายังเคยแสดงภาพยนตร์และทีวีโชว์มากมาย แต่ที่น่าจดจำที่สุดคือบทที่เขาเล่นใน ทีวีซีรีส์เรื่อง "The Gambler" และ "MacShayne" รวมทั้งการปรากฏตัวของเขาใน The Muppet Show 

**ประวัติ**

**ชีวิตในวัยเด็กและครอบครัว**
เคนเนท เรย์ โรเจอส์ เกิดที่เมืองฮิวสตัน ในรัฐเท็กซัส ปี 1938 เป็นบุตรคนที่ 4 จากทั้งหมด 8 มารดาชื่อ ลูซิล เป็นผู้ช่วยพยาบาล(เสียชีวิตปี 1991) และบิดาชื่อ เอ็ดเวิร์ด ฟลอยด์ โรเจอส์ เป็นช่างไม้(เสียชีวิตปี 1975) โรเจอร์จบการศึกษาจากโรงเรียนมัธยม เจฟเฟอร์สันเดวิส ในฮิวสตั้น

**เส้นทางสายอาชีพ**

**ช่วงเริ่มต้น**
เขาเริ่มต้นสู่การเป็นนักดนตรีในช่วงกลางยุค 50 เมื่อครั้งที่เขาได้อัดเพลง กับ วงดนตรีร็อค นามว่า "The Scholars" ซึ่งมีซิงเกิลที่ประสบความสำเร็จคือ "Poor Little Doggie" 
วงนี้ต้องแยกวงหลังจากออกซิงเกิลได้อีก 2 เพลง เพราะโรเจอส์ ออกจากการเป็นนักร้องนำ หลังจากแยกวง เขาก็ได้ออกซิงเกิลเดี่ยวของตัวเอง คือเพลง "That Crazy Feeling" ในปี 1958 ที่ประสบความสำเร็จมาก 
หลังจากยอดขายเริ่มลดลง โรเจอส์ ได้เข้าร่วมกับวงแจ๊ซ นามว่า "The Bobby Doyle Trio" ซึ่งเล่นดนตรีตามคลับต่างๆมากมาย และยังได้อัดเพลงกับ Columbia Records อีกด้วย วงนี้แยกวงในปี 1965 หลังจากนั้นในปี 1966 โรเจอส์ ได้ปล่อยซิงเกิล แจ๊ส-ร็อค ภายใต้ Mercury Records ชื่อว่า "Here's That Rainy Day" แต่ไม่ประสบความสำเร็จ
โรเจอส์ ยังได้ทำงาน ในฐานะโปรดิวซ์เซอร์เพลง นักแต่งเพลง และนักดนตรีให้ศิลปินอื่นด้วย เช่น Mickey Gilley และ Eddy Arnold 
ในปี 1966 เขาเข้าร่วมกับวง "The New Christy Minstrels" ในฐานะนักร้องและ นักเล่น ดับเบิลเบส
ด้วยความที่การเป็นนักดนตรีในวงนั้น ไม่ประสบความสำเร็จดั่งที่พวกเขาหวัง โรเจอส์ และ สมาชิกวง "ไมค์ เซทเทิ่ล,เทอรี วิลเลียม,เทลม่า คามาโช จึงออกจากวง และมาตั้งวงใหม่ในชื่อ The First Edition ในปี 1967 (ภายหลังเปลี่ยนชื่อเป็น "เคนนี โรเจอส์แอนด์เดอะเฟิรส์อิดิชั่น") พวกเขามีเพลงดัง ที่ขึ้นติดชาร์ตได้ทั้งป้อปและคันทรี
เช่น"Just Dropped In (To See What My Condition Was In)", "But You Know I Love You","Ruby, Don't Take Your Love to Town","Reuben James", and "Something's Burning"โรเจอส์ มีภาพลักษณ์ที่คล้าย ฮิปปี้ เช่นไว้ผมยาว มีตุ้มหู และ แว่นกันแดดสีชมพู ในช่วงที่เขายังอยู่กับวงนี้ 
หลังจากแยกวงในปี 1976 โรเจอส์ก็เริ่มต้นการเป็นศิลปินเดี่ยว โรเจอส์ได้ปรับเสียงร้องให้ต่ำลงมา แม้จะค่อนข้างหยาบเล็กน้อยแต่ไพเราะละมุน ซึ่งเป็นที่ถูกใจของผู้ฟังเพลงป้อปและคันทรี่
ปัจจุบัน เขามีเพลงขึ้นชารต์ที่สูงกว่าอันดับ 60 ถึง 40 ซิงเกิลฮิต (รวมทั้ง 25 เพลงที่ขึ้นถึงอันดับ 1) และ 50 อัลบั้ม เพลงของเขายังรวมอยู่ในซาว์แทร็คของหนังดังหลายเรื่อง เช่น Convoy,Urban Cowbay และ The Big Lebowski  

**การเป็นศิลปินเดี่ยว**
โรเจอส์ปลีกตัวเองออกจากเดอะเฟิรส์อิดิชั่นในปี 1976 หลังจากอยู่รวมกันมาหลายปี และได้เซ็นสัญญากับ United Artists โปรดิวซ์เซอร์ แลร์รี่ บัตเลอร์ และ โรเจอส์ เริ่มรู้จักกันและเป็นเพื่อนร่วมงานนานกว่า 4 ปี  
อัลบั้มแรกของของ จากต้นสังกัดใหม่ คือ Love Lifted Me อัลบั้มมีซิงเกิลติดชาร์ต ทั้งหมด 2 เพลง คือ "Love Lifted Me" และ "While The Feeling's Good" ซึ่งประสบความสำเร็จเพียงเล็กน้อย เพลง "Runnaway Girl" ถูกนำไปใช้เป็นเพลงประกอบหนังเรื่อง Trackdown ต่อมาในปี 1976 โรเจอส์ ได้ออกอัลบั้มที่ 2 ของเขา ซึ่งมีชื่อเดียวกับตัวเขา มีซิงเกิลแรกคือเพลง Laura What He's Got That I Ain't Got? ซึ่งถือว่าเป็นเพลงฮิตอีกเพลงหนึ่ง
ซิงเกิล Lucille ในปี 1977 นั้น ถือเป็นความสำเร็จครั้งใหญ่ เพลงนี้สามารถขึ้นถึงอันดับ 1 ในชาร์ตเพลงป้อปในทั้ง 12 ประเทศ มียอดขายมากกว่า 5 ล้านก้อปปี้ และทำให้โรเจอร์โด่งดังกว่าช่วงที่อยู่กับวงเดอะเฟิรส์อิดิชั่น ด้วยความโด่งดังของ "Lucille" ทำให้อัลบั้มนี้ขึ้นอับดับ 1 ในชาร์ตอัลบั้มเพลงคันทรีได้ ความสำเร็จที่มากกว่าต่อมาคือ อัลบั้ม The Gambler ที่มียอดขายกว่าหลายล้านชุด และซิงเกิลอันดับ 1 ทั่วโลก Coward of the County จากอัลบั้ม "Kenny"ที่ได้รับความสำเร็จพอๆกัน ในปี 1980 โรเจอส์และบัตเลอร์ ไม่ได้ร่วมงานกันต่อไป แต่ก็กลับมาร่วมงานกันอีกในอัลบั้ม "I Prefer the Moonlight" ปี 1987 และ อีกครั้งในอัลบั้ม "If Only My Heart Had a Voice" ในปี 1993
ในปลายยุค 70 โรเจอส์ ร่วมกันทำอัลบั้มคู่กับ Dottie West เพื่อนสนิทตำนานเพลงคันทรี อัลบั้มคู่ของทั้ง2นั้น มียอดขายถึงหลัก โกลด์ 2 ชุด (หลังจากนั้นอีก1ชุดก็แตะหลักเพลทตินั่ม) รวมทั้งยังได้ รางวัล CMA Awards 2 ตัว เข้าชิง ACM (Academy of Country Music) และ 2 รางวัลแกรมมี กับอีก 1 Music City News Awards สำหรับอัลบั้ม Every Time Two Fools Collide (อันดับ 1) และ Classics (อันดับ 3) เป็นช่วงที่บัตรคอนเสริต์ทัวร์ขายออกหมดตลอดและพวกเขาก็ได้ออกรายโทรทัศน์บ่อยๆเช่นเดียวกัน 
เพลงฮิตของทั้งคู่ได้แก่ Every Time Two Fools Collide (อันดับ1) ,Anyone Who Isn't Me Tonight (อันดับ2) ,What Are We Doin' in Love (อันดับ1) ,All I Ever Need Is You (อันดับ1) ,Till I Can Make It On My Own (อันดับ3) ทั้งหมดนี้ล้วนกลายเป็นเพลงคันทรีพื้นฐานไปแล้ว โรเจอส์ กล่าวถึง เวสท์ ในการสัมภาษณ์กับ TNN ว่า "เธอเป็นคนที่พิเศษกว่าใครที่เคยร่วมงานมา เธอถ่ายถอดอารมณ์เพลงออกมาได้อย่างน่าเหลือเชื่อ ผู้คนมากมายร้องออกมาจากตัวอักษร แต่ ดอทตี้ เวสท์ เธอร้องออกมาจากความรู้สึก"
ในช่วงที่วางขายอัลบั้ม Every Time Two Fools Collide ปี 1978 นั้น โรเจอส์ กล่าวว่า เวสท์ เป็นคนทำให้เขาเข้ากับผู้ฟังเพลงคันทรีได้มากขึ้น ในขณะเดียวกัน เวสท์ ก็กล่าวว่าเขาทำให้เธอได้ฐานผู้ฟังหน้าใหม่เพิ่มขึ้น 
โรเจอส์ อยู่กับเวสท์ไม่กี่ชั่วโมงก่อนที่เธอจะเสียชีวิต ด้วยวัย 58 ปี หลังจากอุบัติเหตุทางรถยนต์ในปี 1991 เขาได้กล่าวเพิ่มเติมในหนังสือชีวประวัติของเขา Luck Or Something Like It ในปี 2012 "ในปี 1995 เขาร่วมแสดงคู่กับ Michele Lee ในสารคดีชีวประวัติ ของ CBS ชื่อ Big Dreams and Broken Hearts: The Dottie West Story

**หลังยุค 90**

**การแสดง**

**ประวัติการสมรส**
 Wanda Miller, 1 มิถุนายน,ปีคศ. 1997 – ปัจจุบัน; บุตร 2 คน- Marianne Gordon, 1 ตุลาคม,ปีคศ. 1977 – 1993, หย่าร้าง; บุตร 1 คน- Margo Anderson, เดือนตุลาคม ปีคศ. 1964 – 1976, หย่าร้าง; บุตร 1 คน- Jean Rogers, เดือนตุลาคม ปีคศ. 1960 – 1963, หย่าร้าง- Janice Gordon, 15 พฤษภาคม,ปีคศ. 1958 - เดือน เมษายน ปีค.ศ. 1960, หย่าร้าง; บุตร 1 คน

**ผลงาน == 

**ผลงานอัลบั้ม === 

**สตูดิโออัลบั้ม**
  Love Lifted Me  (1976)-  Kenny Rogers (1977)-  Daytime Friends (1977)-  Love or Something Like It (1978)-  The Gambler  (1978)-  Kenny  (1979)-  Gideon (1980)-  Share Your Love  (1981)-  Love Will Turn You Around (1982)-  We've Got Tonight   (1983)-  Eyes That See In The Dark  (1983)-  The Heart of The Matter (1985)-  They Don't Make Them Like They Used To (1986)-  I Prefer The Moonlight (1987)-  Something Inside So Strong (1989)-  Love Is Strange (1990)-  Back Home Again (1991)-  If Only My Heart Had a Voice (1993)-  Vote for Love (1996)-  Across My Heart (1997)-  She Rides Wild Horses (1999)-  There You Go Again (2000)-  Back to the Well (2003)-  Water&Bridges (2006)-  The Love of God (2011)-  You Can't Make Old Friends (2013)

**อัลบั้มคู่**
  Every Time Two Fools Collide (1978)-  Classics (1979)-  What About Me? (1984)-  Timepiece (1994)

**อัลบั้มรวมเพลง**
  Greatest Hits (1980)-  21 Number Ones (2006) (อัลบั้มรวมเพลงฮิตอันดับ 1 21 เพลง)

**อัลบั้มคริสมาสต์**
  Christmas (1980)-  Once Upon a Christmas (1984)-  Christmas In America (1989)-  The Gift (1996)-  Christmas From The Heart (1998)

**รางวัลและเกียรติยศ**

**ค่ายเพลง**
รายชื่อค่ายเพลงที่ โรเจอส์ เคยเซ็นสัญญาด้วย :- Cue (1957, ร่วมกับวง The Scholars และในฐานะนักร้องเดี่ยว)- Carlton (1958, เดี่ยว)- KenLee (1 ซิงเกิล, ก่อตั้งโดย โรเจอร์ และพี่ชาย ลีแลน )- Columbia (1960s, กับวงดนตรีแจ๊ซ The Bobby Doyle Three)- Reprise (1967, กับวง The First Edition, เพลงทุกอย่างที่ได้อัดไว้ในช่วงนี้ปัจจุบันตกเป็นของ Universal Music)- Jolly Rogers (1973, กับวง The First Edition, ก่อตั้งโดย โรเจอร์)- United Artists (1975, เดี่ยว)- Liberty (1980, United Artists ได้รวมกับ EMI/Capitol ในปี 1980- RCA (1983, เดี่ยว)- Reprise (1989, เดี่ยว)- Giant (1993, อัลบั้มเดี่ยว 1 ชุด)- Atlantic (1994, อัลบั้มเดี่ยว 1 ชุด)- onQ Music (1996, อัลบั้มเดี่ยว 1ชุด)- Magnatone (1996, เดี่ยว)- Dreamcatcher (1998, เดี่ยว; Dreamcatcher บริหารจัดการโดยมี โรเจอร์ เป็นเจ้าของ และปิดตัวลงในปี 2004- Capitol Nashville (2004 - ปัจจุบัน)

**ผลงานการแสดง**

**โทรทัศน์**

**ดูเพิ่ม**
"The Gambler"

**อ้างอิง**

**แหล่งข้อมูลอื่น**
 http://www.kennyrogers.com/- http://www.imdb.com/name/nm0737006/?ref_=sr_1- http://www.allmusic.com/artist/kenny-rogers-mn0000069986
หมวดหมู่:นักร้องอเมริกัน
หมวดหมู่:นักร้องคันทรี
หมวดหมู่:นักแสดงอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลที่เกิดในปี พ.ศ. 2481
หมวดหมู่:บุคคลที่เสียชีวิตในปี พ.ศ. 2563